CELEX: C2007/129/50
Language: fi
Date: 2007-06-09 00:00:00
Title: Asia F-40/07: Kanne 30.4.2007 — Baudelet-Leclaire v. komissio

9.6.2007   
            
            
               FI
            
            
               Euroopan unionin virallinen lehti
            
            
               C 129/28
            
         Kanne 30.4.2007 — Baudelet-Leclaire v. komissio
   (Asia F-40/07)
   (2007/C 129/50)
   Oikeudenkäyntikieli: ranska
   Asianosaiset
   
      Kantaja: Cécile Baudelet-Leclaire (Bryssel, Belgia) (edustaja: asianajaja M. Korving)
   
      Vastaaja: Euroopan yhteisöjen komissio
   Vaatimukset
   
               —
            
            
               On todettava, että avoimen kilpailun EPSO/AST/7/05 (1) yhteydessä on tapahtunut yhteisöjen toimielinten ”sisäisten ”hakijoiden ja ulkoisten hakijoiden välistä syrjintää
            
         
               —
            
            
               On todettava, että vastaaja ei ole esittänyt näyttöä siitä, että kyseisen avoimen kilpailun yhteydessä ei ole tapahtunut syrjintää yhteisöjen toimielinten ”sisäisten ”hakijoiden ja ulkoisten hakijoiden välillä
            
         
               —
            
            
               Kyseinen avoin kilpailu on kumottava, koska sitä perustavanlaatuista periaatetta on loukattu, jonka mukaan hakijoilla on oltava yhdenvertaiset mahdollisuudet
            
         
               —
            
            
               Toissijaisesti vastaaja on velvoitettava esittämään kaikki todisteet, tarvittaessa valintalautakunnan työskentelyä koskevat sellaiset asiakirjat mukaan lukien, joita henkilöstösääntöjen liitteessä III olevassa 6 artiklassa tarkoitettu salaisuus koskee, joista käy ilmi, että valintalautakunta ei suosinut tiettyjä hakijoita heidän ammatillisen taustansa takia
            
         
               —
            
            
               Jos vastaaja ei ole esittänyt todisteita, on määrättävä, että kaikkien hakijoiden luokittelu on tarkastettava siten, että perusteena käytetään vain ansioita koskevia arviointiperusteita, sellaisena kuin ne ilmoitetaan kilpailuilmoituksessa, ja siten, että hakijoiden yhdenvertaisten mahdollisuuksien periaatetta sovelletaan puolueettomasti
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajalle ilmoitettiin 29.1.2007 päivätyllä kirjeellä, että hänen nimeään ei merkittäisi varallaololuetteloon siltä osin kuin hänen saamansa arvosanat, jotka ylittivät vaaditun vähimmäistason, eivät olleet 110 parhaan joukossa.
   Kanteensa tueksi kantaja vetoaa muun muassa siihen, että yhdenvertaisten mahdollisuuksien ja yhdenvertaisen kohtelun periaatetta on loukattu siltä osin kuin valintalautakunta syrji hakijoita asettaen etusijalle hakijat, joilla oli jo työkokemusta yhteisöjen toimielimissä ja erityisesti sillä pääosastolla, jolla valintalautakunnan puheenjohtaja työskentelee.
   
      (1)  EUVL C 178 A, 20.7.2005, s. 22.